钦定古今图书集成/明伦汇编/氏族典/第497卷 > 《四川总志》 > 邓愈
## 钦定古今图书集成/明伦汇编/氏族典/第497卷 > 《四川总志》 > 邓愈

按：《明外史邓愈传》：“愈，虹县人。初名友德，太祖为赐名。
父顺兴，据临濠，与元兵拒战死。兄友隆代之，复病卒，
众推愈领军事。太祖起滁阳，愈自盱眙来归，积功以
为湖广行省平章，戍襄阳。吴元年，建御史台，召为右
御史大夫，领台事。洪武三年，特进荣禄大夫，封卫国
公。十年卒，谥武顺。长子镇嗣，改封申国公。其妻李善”
长外孙也。善长败，坐奸党诛。弟铭，锦衣卫指挥佥事，
征蛮，卒于军，有子源，为镇后。弘治中，授源孙炳为南
京锦衣卫世指挥使。嘉靖十一年绍封炳子继坤定
远侯。五传至文明，崇祯末，死流贼之难。